Неко време је био оперативни официр Прве личке бригаде, након чега га је Главни штаб НОВ Хрватске у јесен 1943. године поставио за заменика команданта Треће личке бригаде. Бригада је у саставу Шесте личке дивизије отишла у Босну. Приликом напада партизанских јединица на Бањалуку на Нову 1944. годину, Дмитар је био тешко рањен. Приликом немачког десанта на Дрвар, повео је Први батаљон Треће личке бригаде из Трубара, који је међу првима пружио отпор немачким снагама. Током борби, командант је био рањен, па је Дмитар преузео командовање бригадом, функција коју је обављао све до јула 1944. године.